சாதுக்கள்

**சாது** (பன்மை : சாதுக்கள்)  என்பவர் மதத்துறவி, பக்கிரி (துறவி), அல்லது இந்து சமயத்திலும், சைன சமயத்திலும், உலக வாழ்க்கையை நிராகரித்த ஒரு புனிதர் ஆவார். இவர்கள் சில நேரங்களில் யோகி, சன்யாசி அல்லது சன்னியாசம் பெற்றவர் என்றும் அழைக்கப்படுவதுண்டு.

இலக்கியங்கள் இவர்களுக்கு இது ஒரு சாதகம் அல்லது ஒரு ஆன்மீக ஒழுக்கம் என்கிறது. பெரும்பாலான சாதுக்கள் யோகிகளாக இருந்தாலும், அனைத்து யோகிகளும் சாதுக்கள் அல்ல, சாது என்பவர் மெல்ல மெல்ல மோட்சம் (விடுதலை) அடைபவர்களேயாகும். நான்காம் மற்றும் இறுதி ஆசிரமம் என்பது வாழ்க்கை நிலை, தியானம் மற்றும் சிந்தனை மூலம் பிரம்மத்தை அடைதலாகும். சாதுக்கள் பெரும்பாலும் எளிய ஆடைகளை அணிந்துகொள்கிறார்கள். இந்து மதத்தில் குங்குமப்பூ நிற ஆடைகளை அணிகிறார்கள். சைன மதத்தில் வெண்மையைத் தவிர எதுவும் இல்லை. அவற்றின் சன்யாசம் என்பது உலக உடைமைகளைத் துறத்தலைக் குறிக்கும். இந்து மதத்திலும், சைன மதத்திலும் உள்ள பெண் சாதுக்கள் "சாத்வி" அல்லது "ஆர்யிகா" என சில நூல்களில் அழைக்கப்படுகின்றனர்.

## பெயர்க் காராணம்

*[[மானியர் வில்லியம்ஸ்]]* என்பவரின் கூற்றுபடி சாது என்ற சொல் இருக்கு வேதத்திலும், அதர்வண வேதத்திலும் "நேராக, வலது, நேராக இலக்கை நோக்கி வழிநடத்தும்" என்ற அர்த்தத்தில் தோன்றியுள்ளது. வேத இலக்கியத்தின் பிரம்மனின் அடுக்குகளில், இந்த வார்த்தை நன்கு ஒத்துப்போகிற வகையான, விருப்பமுள்ள, திறமையான அல்லது அமைதியான, பாதுகாப்பான, நன்மை, நல்லொழுக்கம், கௌரவமான, நீதியுள்ள, உன்னதமானது எனக் குறிக்கிறது. இந்து மதப் புராணங்களில், இந்த வார்த்தை புனிதமான, புனிதமான மனிதர், நல்லொழுக்கம்,  நேர்மையானது அல்லது சரியானது என்று குறிப்பிடுகின்றது. சமஸ்கிருதத்தில் "சாது" (நல்ல மனிதர்) மற்றும் "சாத்வி" (நல்ல பெண்), என்பவர்கள் தங்கள் சொந்த ஆன்மீக நடைமுறைகளை கவனத்தில் கொள்ளாமல் சமுதாயத்தின் முனைகளில் இருந்து தவிர வேறு உயிர்களை வாழ்வதற்குத் தேர்வு செய்த மறுமலர்ச்சியாளர்களைக் குறிக்கிறது.

"சாத்" என்ற வார்த்தையின் மூலத்திலிருந்து "சாது என்ற வந்துள்ளது. அதாவது "ஒருவரின் இலக்கை அடைய", "நேராக" அல்லது "சக்தியை அதிகரிக்க" என்பதாகும். அதே வார்த்தையான சாதனா என்பது ஆன்மீக நடைமுறை என்ற பொருள்படும். இது ஆன்மீக ஒழுக்கத்தை கடைப்பிடிக்கும் என்பது பொருளாகும்.

## எண்ணிக்கை மற்றும் வாழ்க்கை முறை
இன்று இந்தியாவில் 4 முதல் 5 லட்சம் சாதுக்கள் உள்ளனர், அவர்கள் தங்கள் புனிதத்தன்மைக்காக பரவலாக மதிக்கப்படுகின்றனர். சாதுக்களின் கடுமையான பழக்கங்களினால் தங்கள் கர்மா, சமூகத்தின் பெரும்பகுதியை எரிக்க உதவுவதாகவும் கருதப்படுகிறது. இதனால் சமூகத்திற்கு நன்மை பயக்கும் என நினைக்கிறார்கள். இதனால் சமுதாயத்திற்கு நன்மையளிப்பதாகக் கருதுவதால், அநேக மக்களிடமிருந்து நன்கொடைகள் பெறப்படுகின்றன. எனினும் சாதுக்களுக்கான மரியாதை என்பது இந்திய அளவில் ஒன்றல்ல. எடுத்துக்காட்டாக, நாத் யோகி சாதுக்கள், குறிப்பாக இந்தியாவின் நகர்ப்புற மக்களிடையே சந்தேகத்திற்குரியவர்களாகக் கருதப்படுகிறார்கள். ஆனால் அவர்கள் கிராமப்புற இந்தியாவில் வணக்கதிற்குறியவர்களாக உள்ளனர்.

நிர்வாண நிலையில் உள்ள ஒரு சில சாதுகளை திகம்பரர் என்று அழைக்கப்படுவதுண்டு, இவர்கள் தங்கள் "ஜடா" என்றழைக்கப்படும் தலைமுடியையே தங்களது உடலை மறைத்துக் கொள்கின்றனர். சாதுக்கள் பல்வேறு மத வழிபாட்டு முறைகளில் ஈடுபடுகிறார். சிலர் தனித்த தியானம், மற்ற சிலர் மந்திரம் அல்லது தியானம் போன்றவற்றிலும், ஒருசிலர் குழு பிரார்த்தனையிலும் ஈடுபட விரும்புகிறார்கள். அவர்கள் பொதுவாக ஒரு எளிய வாழ்க்கை வாழ்கிறார்கள். மிகக் குறைவான உடைமைகளிலோ அல்லது உணவு மற்றும் பானங்கள் ஆகியவற்றைக் கொண்டு வாழ்தல் மற்றும் மற்றவர்கள் அளிக்கும் நன்கொடைகளைக் கொண்டு வாழ்தல் ஆகியவற்றிலின் மூலம் வாழ்ந்து வருகின்றனர். பல சாதுக்கள் பொருள்கள் சேகரிப்பதற்கான விதிமுறைகளைக் கொண்டிருக்கிறார்கள். குடியிருப்பாளர்களைத் தொந்தரவு செய்யாமல் ஒரே இடத்திற்கு மீண்டும் வருவதில்லை. அவர்கள் பொதுவாக தொலைதூர இடங்களுக்கும் நடந்தே செல்கிறார்கள். அவர்கள் வீடற்றவர்கள், தங்களது ஆன்மீக நடைமுறையின் ஒரு பகுதியாக கோயில்களுக்கும், யாத்திரை மையங்களுக்கும் பயணிப்பார்கள்.

## சாதுக்களின் பிரிவு
 

### இந்து மத சாதுக்கள்
சைவ சாதுக்கள் சிவன் மீது பக்தி கொண்டும், வைணவ சாதுக்கள் விஷ்ணு மீது அல்லது அவரது அவதாரமான இராமன் மீதோ அல்லது கிருட்டிணன் மீதோ பக்தியுடன் இருப்பார்கள். வைணவ சாதுக்கள் சில நேரங்களில் வைராகிகள் என அழைக்கப்படுவதுண்டு. சாக்த சாதுக்கள் குறைவான எண்ணிக்கையில் உள்ளனர். இந்த பொதுப் பிரிவினர்களில் பல்வேறு பிரிவுகளும், பல்வேறு தத்துவங்களும், தத்துவ பாடசாலைகள் மற்றும் பாரம்பரியங்களும் பிரதிபலிக்கின்றன, இவைகள் பெரும்பாலும் செம்பெருந்தாயம் எனக் குறிப்பிடப்படுகிறது.

## பண்டிகை கூட்டங்கள்

இந்தியாவின் அனைத்துப் பகுதிகளிலிருந்தும் சாதுக்கள் கூட்டம், புனித நதியான கங்கை ஆறு உட்பட இந்தியாவின் புனித ஆறுகளோடு நான்கு புள்ளிகளிலும் இணையும் கும்பமேளவில் இணைகிறார்கள். இது ஒவ்வொரு மூன்று வருடங்களிலும் நடைபெறுகிறது. 

File:Sadou Kathmandu 04 04.jpg| நேபாளத்தின் காத்மாண்டில் ஒரு சாது 
File:Vrai ou faux Sadhu ? (Orchha) (8450517857).jpg| மத்திய பிரதேசம், ஓர்ச்சாவில் ஒரு சாது
File:Sadhus Kathmandu.jpg| காத்மாண்டுவில் தர்பார் சதுக்கம் மீது நடந்து செல்லும் சில சாதுக்கள்
File:Sadhu Vârânasî .jpg| இந்தியாவின் வாரணாசியில் ஒரு சாது
File:A sadhu by the Ghats on the Ganges, Varanasi.jpg| கங்கைக் கரையில் உள்ள சாது
File:Three saddhus at Kathmandu Durbar Square.jpg| காத்மாண்டுவில் தர்பார் சதுக்கம் அருகே சில சாதுக்கள்
File:A sadhu playing flute, Benaras.jpg| புல்லாங்குழல் வாசிக்கும் ஒரு சாது
File:(A) Sadhu in Varanasi, India.jpg|இந்தியாவின் வாரணாசியில் ஒரு சாது
File:India-7579 - Flickr - archer10 (Dennis).jpg| இந்தியா சாது
File:Sadhvi - Gangasagar Fair Transit Camp - Kolkata 2013-01-12 2517.JPG|Sadhvi or female Sadhu at the Gangasagar Fair transit camp, Kolkata.
File:People of Varanasi 006.jpg| ஆற்றங்கரையில் சாது
File:Saddhu04.jpg|நேபாளத்தில் ஒரு சாது


## மேலும் பார்க்க

* சாதுக்களின் வகைகள்
** அகோரிகள்
** நாத சைவம்
** சமணம்
** குரு
** செம்பெருந்தாயம்

## குறிப்புகள்

## வெளி இணைப்புகள்

* http://www.adolphus.nl/sadhus/
* Sadhus from India (Extract from "Last Free Men" by José Manuel Novoa)
* INTERVIEW OF A SADHU LIVING INSIDE A CAVE IN THE HIMALAYAS (Episode from "Ganga Ma: A Pilgrimage to the Source" by Pepe Ozan and Melitta Tchaicovsky)

பகுப்பு:இந்து சமய நம்பிக்கைகள்